Livrustkammaren

Karališkosios pilies arsenalas () – seniausias Švedijos muziejus, nuo 1693 m. įsikūręs Stokholmo karalių rūmuose. Jame sukaupti Karališkosios šeimos buities ir karybos reikmenys, net ir šiandien kartais naudojami ceremonijų metu (pvz: per karališkasias vestuves ar krikštynas). Muziejaus pradinę kolekciją surinko Švedijos karalius Gustavas II Adolfas, 1628 m. sugrįžęs iš karo su Lietuvos-Lenkijos valstybe ir įsakęs palikuoniams savo karinę aprangą saugoti amžiams ().

Muziejaus kolekcija 
Nuo to laiko eksponatai buvo kaupiami kelis šimtmečius. Muziejuje saugomi unikalūs 1600–1700 m. nešioti karališkieji rūbai, vaikų žaislai ir gerokai vėliau važinėti automobiliai. Seniausias eksponatas – 1500 m. paradinių šarvų ir ginklų kolekcija, o vienas naujesnių – princesės Viktorijos suknelė, kurią ji dėvėjo per savo aštuonioliktąjį gimtadienį 1995 metais.
 
Kai kurie daiktai yra susiję ir su Lietuva, į Švediją patekę kaip karo trofėjai:

 XVI a. italų nežinomų meistrų gaminys – oda trauktas medinis skydas, kurio viduje pavaizduoti Lietuvos ir Lenkijos herbai.
 auksu ir sidabru inkrustuoti berniukiški šarvai, priklausę būsimam ATR karaliui Vladislovui IV;
 Žygimantui Augustui 1548 m. nukaltas šalmas su plunksna;
 Rusijos caro Ivano Rūsčiojo karūnavimo šalmas. Tai buvo ATR kariuomenės karo su Maskva grobis, vėliau kaip trofėjas atsidūrė Stokholme.

Šaltiniai 
 Muziejaus internetinė svetainė (angl.; šved.) 
 Polonika Švedijos muziejuose (lenk.) 

Karo muziejai
Stokholmo muziejai
Stokholmo rūmai